钦定古今图书集成/明伦汇编/交谊典/第041卷 > 礼记 > 《与韦甫休书》后汉·孔融
## 钦定古今图书集成/明伦汇编/交谊典/第041卷 > 礼记 > 《与韦甫休书》后汉·孔融

“使君足下怀远，垂勋西戎，即叙前别，意恨甚多。不悉。”
辛从事至，承获所讯，喜而起居，不恙而到也。云便结
驷，径至旧治，西土之人，宗服令德，解仇崇好，以顺风
化，万里雍穆，如乐之和，虽为国家威灵感应，亦实士谷堪事之效也。昔伯安由幽都而登上司，子琰以豫
州而取宰相。近事未远，当勉功业，以丰此庆耳。间僻
疾动，不得复与足下岸帻广坐，举杯相于，以为邑邑。